**04005 MINISTARSTVO UNUTARNJIH POSLOVA**

**OBRAZLOŽENJE GODIŠNJEG IZVRŠENJA FINANCIJSKOG PLANA ZA 2023. GODINU – I. OPĆI DIO**

**PRIHODI I PRIMICI**

Ukupni prihodi u 2023.godini planirani su u iznosu od 1.055.765.662 eura, od čega je ostvareno 1.043.609.987,98 eura.

***Pomoći iz inozemstva (darovnice) i od subjekata unutar općeg proračuna***

63 – Pomoći iz inozemstva i od subjekata unutar općeg proračuna u iznosu od 87.262.377,58 eura veće su za 68,08% u odnosu na isto razdoblje prethodne godine. Unutar navedenog konta najveće povećanje (za 284,43%) odnosi se na Tekuće prijenose između proračunskih korisnika istog proračuna temeljem prijenosa EU sredstava (kto 6393). Najznačajnije stavke unutar navedenog konta odnose se na - tekuće pomoći temeljem prijenosa EU sredstava Agencije za mobilnost za projekt Erasmus+ FIRST TAC. Najznačajnije stavke unutar navedenog konta odnose se na Kapitalne pomoći temeljem prijenosa EU sredstava u iznosu od 219.983 eura.

***Prihodi od upravnih i administrativnih pristojbi, pristojbi po posebnim propisima i naknadama***

65 – Prihodi od upravnih i administrativnih pristojbi, pristojbi po posebnim propisima i naknada u iznosu od 68.941.607,90 eura veći su za 16,16% u odnosu na prethodno razdoblje. Radi se o prihodima od uplata Centra za vozila hrvatske za Nacionalni program sigurnosti cestovnog prometa, prihodima od naplate plativih tiskanica, prihodi od naplate rutnih i terminalnih naknada za aktivnosti potrage i spašavanja zrakoplova i prihodi za korištenje opće korisnih funkcija šuma za potrebe razminiranja.

***Prihodi od prodaje proizvoda i robe te pruženih usluga i prihoda od donacija***

66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu od 3.323.248,39 eura veći su za 10,38% u odnosu na isto razdoblje prethodne godine, od čega je najveće povećanje (90,62%) na Tekućim donacijama (kto 6631), a na Prihodima od pruženih usluga (kto 6615) povećanje iznosi 8,19%.

***Prihodi iz proračuna***

67 – Prihodi iz proračuna u iznosu od 884.082.754,11 eura veći su za 14,40% u odnosu na isto razdoblje prethodne godine. Unutar navedenog konta najveće povećanje (za 101,27%) odnosi se na Prihode iz nadležnog proračuna za financiranje rashoda (kto 6712), razred 3 Rashodi poslovanja za financiranje redovne djelatnosti proračunskog korisnika.

**RASHODI I IZDACI**

36 – Pomoći dane u inozemstvo u unutar općeg proračuna u iznosu od 8.967.439,18 eura veće su za 338,73% u odnosu na isto razdoblje prethodne godine. Najznačajnije povećanje odnosi se na Kapitalne pomoći temeljem prijenosa EU sredstava (Fond solidarnosti EU).

38 – Ostali rashodi u iznosu od 14.797.688,99 eura veći su za 166,54 % u odnosu na prethodnu godinu. Najznačajnije povećanje odnosi se na Tekuće donacije u novcu cca 8,4 mil. eura u novcu neprofitnim organizacijama (Fond solidarnosti EU) te Kapitalne donacije neprofitnim organizacijama cca 3,9 mil. eura (Fond solidarnosti EU).

42 – Rashodi za nabavu proizvedene dugotrajne imovine u iznosu od 31.890.406,96 eura veći su za 1,38 % u odnosu na prethodnu godinu. Najznačajnije povećanje odnosi se na kto 4212 Poslovni objekti za kupnju nekretnine i rekonstrukcije objekata MUP-a, kto 4221 Uredska oprema i namještaj te kto 4223 Oprema za održavanje i zaštitu. Do navedenog povećanja došlo je radi potreba kupnje nekretnine za potrebe Uprave za granicu i za rekonstrukcije postojećih objekata.

45 - Rashodi za dodatna ulaganja na nefinancijskoj imovini u iznosu od 16.960.639,45 eura veći su za 390,04 % u odnosu na prethodnu godinu. Povećanje u ukupnom iznosu odnosi se na kto 451 Dodatna ulaganja na građevinskim objektima (obnova zgrada od posljedica potresa - FSEU, obnova PU PP, PA).

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz 2022.g. u 2023.g. (donos) izvršen je u ukupnom iznosu od 18.777.686,46 eura što je za 4,5% manje u odnosu na isto razdoblje prošle godine. Iznos od 272.807,44 eur-a odnosi na izvor 31 Vlastiti prihodi (utrošeni su za pokriće troškova nabave namirnica), iznos od 14.910.477,49 eura se odnosi na izvor 43 Ostali prihodi za posebne namjene (utrošeni su za provedbu Nacionalnog plana sigurnosti cestovnog prometa i za plaćanje troškova plativih tiskanica), iznos 3.508.345,79 eura se odnosi na izvor 51 Pomoći EU (najveći dio iznosa se odnosi na EU projekte koji su bili u nadležnosti Državne uprave za zaštitu i spašavanje prije spajanja sa MUP-om), iznos od 72.399,23 eura se odnos na izvor 52 Ostale pomoći i iznos od 13.656,51 eura se odnosi na izvor 61 Donacije.

Odnos sredstava u 2024. godinu iznosi 22.878.893,49 eura što je za 21,84% više u odnosu na isto razdoblje prošle godine.